فرانسه ده 945 عراده موتر اودگه بیریلدی
فرانسه مقیاسده ینگی ییل قوتلاوی جریانیده 945 عدد موترنینگ اودگه بیریلگن لیگی بیلدیریلدی.
ایچکی ایشلر وزیرلیگی تامانیدن بیریلگن بیاناتگه کوره ینگی ییل کیچه سی اودگه بیریلگن موتر سانی اوتگن ییلگه نظراً 17 فایز یوقاری کیتیب، 945 عددگه بارگن.
ینگی ییل کیچه سی پولیس گه هجوم اویوشتیریب، عامه نی ناراحت قیلگن 454 کیشی نینگ اوشلنگن لیگی معلوم قیلیندی. بیراق 301 نفرنینگ نظارت گه آلینیب عدلی پروسه نینگ باشله تیلگن لیگی قید ایتیلدی.
فرانسه ده هر ییل ینگی ییل کیچه سی اینیقسه بویوک شهرلرده موترلر اودگه بیریلماقده دیر. میلادی 2000 – ییل مینگ دن آرتیق موتر اودگه بیریلگن. بیراق 2014 و 2015 نچی ییل بو معیار قوییگه کیتگن دیر.
راستگرا ملی جبهه (FN) اداره چیلری بو ییل کی اودگه بیریلگن موتر سانی نینگ یشیریلگن لیگینی ادعا ایتیب، ایچکی ایشلر وزیری نینگ ییترلی تدبیر آلالمه گن لیگی بیلن عیبله ماقده دیر.
